Når DM-ugen i næste uge skydes i gang, bliver det med en helt ny kom-og-prøv-park for store og små. Her bliver det muligt at prøve en lang række aktiviteter - blandt andet faldskærmsudspring med VR-briller, bue og pil, discgolf eller basball i et såkaldt batting-cage. Det er Danmarks Idrætsforbund (DIF), der lancerer parken sammen med støtte fra Spar Nord Fonden. - Kom-og-prøv-parken kommer til at emme af liv fra fredag eftermiddag til søndag aften. Vi glæder os til at være en del af ugen og i selskab med store og små udforske et væld af forskellige idrætsgrene og aktiviteter i parken, siger fondsdirektør Bo Uggerhøj og tilføjer: - Det er helt gratis, og alle kan være med – og for dem, der ikke orker at være fysisk aktive, er der løbende underholdning på scenen og madtilbud i loungeområdet. TV2 Nord kommer også forbi kom-og-prøv-parken, når vi sender live fra sportsbegivenheden. Åbningstiderne for den nye park kommer til at være fredag 16-20, lørdag 10-20 og søndag 10-16, og programmet kan findes i DM-ugens app.

Opsummering:
Børn kan vinde guldmedaljer og selv deltage i idrætten til DM-ugen.